CELEX: 32004R2147
Language: ro
Date: 2004-12-16 00:00:00
Title: Regulamentul (CE) nr. 2147/2004 al Comisiei din 16 decembrie 2004 privind clasificarea anumitor mărfuri în Nomenclatura Combinată

Anunţ juridic important

|

32004R2147

Official Journal L 370 , 17/12/2004 P. 0019 - 0023

		20041216Regulamentul (CE) nr. 2147/2004 al Comisieidin 16 decembrie 2004privind clasificarea anumitor mărfuri în Nomenclatura CombinatăCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun [1], în special articolul 9 alineatul (1) litera (a),întrucât:(1) Pentru a asigura aplicarea uniformă a Nomenclaturii Combinate anexată la Regulamentul (CEE) nr. 2658/87, sunt stabilite dispoziții privind clasificarea mărfurilor incluse în anexa la prezentul regulament.(2) Regulamentul (CEE) nr. 2658/87 a stabilit regulile generale de interpretare a Nomenclaturii Combinate. Aceste reguli se aplică, de asemenea, oricărei alte nomenclaturi care o include pe aceasta, chiar parțial sau, eventual, adăugându-i subdiviziuni, și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri.(3) Pentru aplicarea regulilor generale menționate, mărfurile descrise în coloana 1 a tabelului inclus în anexa la prezentul regulament sunt clasificate sub codurile NC corespunzătoare indicate în coloana 2, în conformitate cu motivele indicate în coloana 3.(4) Este oportun ca informațiile tarifare obligatorii date de autoritățile vamale ale statelor membre în ceea ce privește clasificarea mărfurilor în Nomenclatura Combinată și care nu sunt în conformitate cu dreptul instituit prin prezentul regulament să poată fi în continuare invocate de către titularul acestora, pe o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar [2].(5) Măsurile prevăzute de prezentul regulament sunt conforme cu avizul Comitetului Codului Vamal,ADOPTĂ PREZENTUL REGULAMENT:Articolul 1Mărfurile descrise în coloana 1 a tabelului inclus în anexă sunt clasificate în Nomenclatura Combinată sub codurile NC corespunzătoare indicate în coloana 2 a tabelului menționat.Articolul 2Informațiile tarifare obligatorii date de autoritățile vamale ale statelor membre care nu sunt conforme cu dreptul instituit prin prezentul regulament pot fi în continuare invocate, în conformitate cu dispozițiile articolului 12 alineatul (6) din Regulamentul (CEE) nr. 2913/92, pe o perioadă de trei luni.Articolul 3Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 16 decembrie 2004.Pentru ComisieLászló KovácsMembru al Comisiei[1] JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 1989/2004 al Comisiei (JO L 344, 20.11.2004, p. 5).[2] JO L 302, 19.10.1992, p. 1. Regulament, astfel cum a fost modificat ultima dată prin Actul de aderare din 2003.--------------------------------------------------20041216ANEXĂDescrierea mărfurilor | Clasificare (cod NC) | Motivare |(1) | (2) | (3) |1.Sârmă de aluminiu nealiat, cu un conținut de aluminiu de 99,5 % din greutate, cu un diametru între 9 și 14 mm și cu o lungime între 500 și 600 m bucata, ambalată în role cu lățimea de aproximativ 1,5 m și cu o greutate de 1,5 tone.Rolele de sârmă de aluminiu sunt parțial deteriorate și deformate.(A se vedea imaginea A) [1] | 76051100 | Clasificarea este în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 1 litera (c) din capitolul 76, precum și cu textul codurilor NC 7605, 76051100. Produsul nu este clasificat la poziția tarifară 7602, deoarece nu sunt îndeplinite condițiile prevăzute la nota 8 litera (a) din secțiunea XV. Gradul de deteriorare și de deformare al rolelor de sârmă de aluminiu nu modifică natura produsului (sârmă de aluminiu), deoarece porțiuni mari ale rolelor corespund încă definiției din capitolul 76 nota 1 litera (c). |2.Sârmă de aluminiu nealiat, cu un conținut de aluminiu de 99,5 % din greutate, cu un diametru între 9 și 14 mm și cu o lungime între 500 și 600 m bucata, ambalată în role cu lățimea de aproximativ 1,5 m și cu o greutate de 1,5 tone.Rolele de sârmă de aluminiu au fost parțial deteriorate și deformate înainte de a fi tăiate cu foarfece hidraulice de fiecare parte a deschiderii rolei.Produsul constă în porțiuni mari de sârmă de aluminiu.(A se vedea imaginea B) [1] | 76051100 | Clasificarea este în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 1 litera (c) din capitolul 76, precum și cu textul codurilor NC 7605 și 76051100. Nota 8 litera (a) din secțiunea XV nu se aplică, deoarece rolele de sârmă de aluminiu nu sunt "definitiv" inutilizabile ca sârmă de aluminiu, ceea ce exclude clasificarea lor la poziția tarifară 7602. Deoarece porțiuni mari ale rolelor corespund definiției "sârmei" de aluminiu prevăzută în capitolul 76 nota 1 litera (c), aceste produse pot rămâne clasificate sub codul NC 76051100 |3.Panou cu plasmă, de 42 inch, de format 16/9 și cu o rezoluție de 832 × 480 pixeli.Produsul constă într-un cadru de aluminiu care conține un strat de celule de plasmă între două substraturi de sticlă, precum și electrozi adresă și de afișaj.Produsul este dotat cu cabluri-bandă dar nu conține nici un alt component electronic (de exemplu, bloc de alimentare sau circuite de sincronizare pe orizontală sau verticală), nici interfață în vederea conectării la alte aparate.Este folosit în fabricarea monitoarelor video.(A se vedea imaginea C) [1] | 85299081 | Clasificarea este în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 2 litera (b) din secțiunea XVI, precum și cu textul codurilor NC 8529, 852990 și 85299081. Acest produs nu este considerat ca produs finit, prin aplicarea regulii generale 2 litera (a) de interpretare a Nomenclaturii Combinate, fiind dotat doar cu cabluri-bandă. Produsul nu este clasificat la poziția tarifară 8473 ca parte a unei unități de afișaj a unei mașini automate de prelucrare a datelor sau la poziția tarifară 8531 ca parte a unui panou indicator, deoarece nu este utilizat în mod exclusiv sau special cu o mașină de prelucrare automată a datelor clasificată la poziția 8471 sau ca un panou indicator clasificat la poziția tarifară 8531. Ținând seama de dimensiunile și caracteristicile sale, produsul în cauză trebuie clasificat la poziția tarifară 8529 ca parte a unui monitor video clasificat la poziția tarifară 8528. |4.Monitor în culori cu plasmă, dotat cu un ecran de 42 inch, de format 16/9, cu o rezoluție de 1024 × 768 pixeli.Produsul este dotat cu o placă de conectare, cu următoarele interfețe:o intrare RGB;o interfață serială RS-232C;o intrare audio;un spațiu pentru instalarea unei a doua plăci de conectare.Spațiul prevăzut pentru a doua interfață permite instalarea opțională a unor plăci de conectare diferite, începând cu o gamă largă de surse de intrare, de exemplu, semnal video compozit, S-video și semnal video-component. | 85282190 | Clasificarea este în conformitate cu dispozițiile cuprinse în regulile generale 1 și 6 de interpretare a Nomenclaturii Combinate și cu textul codurilor NC 8528, 852821, 85282190. Se exclude clasificarea la poziția tarifară 8471 având în vedere faptul că produsul în cauză nu este de tipul celor utilizate exclusiv sau în principal într-un sistem automat de prelucrare a datelor (a se vedea nota 5B litera (a) din capitolul 84 și notele explicative din Sistemul Armonizat referitoare la poziția tarifară 8471, partea I.D). Produsul nu poate fi inclus la poziția tarifară NC 8531, deoarece nu are ca funcție furnizarea unei semnalizări vizuale (a se vedea notele explicative din Sistemul Armonizat referitoare la poziția tarifară 8531, partea D). Produsul în cauză este un monitor video de la poziția tarifară 8528, deoarece este conceput pentru a putea reproduce pe ecran o gamă largă de semnale video. |5.Vehicul nou, cu patru roți, cu motor cu piston cu aprindere prin compresie (954 cm3), cu o greutate totală de aproximativ 1800 kg (greutatea vehiculului este de 720 kg și capacitatea de încărcare de 1080 kg) și cu dimensiuni aproximative de 2,9 m (în lungime) × 1,6 m (în lățime).Vehiculul este echipat cu două scaune, unul fiind destinat șoferului.În spatele scaunelor se află o suprafață cu dimensiuni aproximative de 1,2 m (în lungime) × 1,4 m (în lățime). Această suprafață este dotată cu un dispozitiv hidraulic de înclinare. Suprafața este concepută pentru montarea unei bene, a unor aparate mecanice și a unor echipamente similare.Suprafața destinată persoanelor este mai mică în raport cu suprafața din spatele scaunelor.Vehiculul se prezintă fără benă sau alte accesorii.(A se vedea imaginea D) [1] | 87042191 | Clasificarea este în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textul codurilor NC 8704, 870421, 87042191. Vehiculul nu este conceput special pentru a trage sau a împinge alte vehicule, mașini sau încărcături. Acesta nu îndeplinește așadar condițiile din capitolul 87 nota 2. Vehiculul nu are ca funcție principală transportul de persoane. Acesta nu este o autobasculantă (a se vedea notele explicative din Sistemul Armonizat referitoare la subpoziția tarifară 870410). Prin felul în care este construit (de exemplu, cu dispozitiv hidraulic de înclinare), vehiculul este conceput în special pentru transportarea mărfurilor. |+++++ TIFF ++++++++++ TIFF ++++++++++ TIFF ++++++++++ TIFF +++++[*] Imaginile au caracter pur informativ.--------------------------------------------------